《贺新郎 其二 寿中书舍人》
宋代·黄人杰

突屼金仙屋。素秋深、长空霁雨，万山如浴。惊破元戎呼小队，来万飞泉喷玉。

正晚谷，清镜圆熟。还是紫微初度至，对禅关，自奏长生曲。

留杖屦，倚松竹。

汉中念远眉休蹙。问擎天拄地，个事只今谁独。万领召环回鹢首，笑把江神要束。

任碾破，澄波新绿。去了中兴台辅叶，挂貂蝉莫受风埃触。

归绿野，种瑶簌。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。